**Mallin nimi:** Joharin ikkuna

**Mallin tavoite:** Tavoitteena on, että opiskelija oppii tiedostamaan oman minäkuvan eri puolia ja ymmärtää käyttäytymisensä taustalla vaikuttavia tekijöitä. Lisäksi tavoitteena on kehittää viestintätaitoja osana ammatillista kasvua.

**Mallin toteuttaminen käytännössä:** Tee oma Joharin ikkuna itsestäsi. Kirjoita laatikoihin 3–5 piirrettä tai asiaa itsestäsi. Tämän jälkeen haastattele muita ryhmäsi jäseniä ja pyydä heitä kertomaan millaisia piirteitä tai asioita he näkevät sinussa.

Alla olevat kysymykset ovat apuna:

* Tällainen minä olen…
* Ystävät näkevät minut…
* Vanhempani näkevät minut…
* Opiskelijakaverini näkevät minut…
* Asioita mitä en halua muiden tietävän…
* Miten kuvailisit piirteitäsi esim. hakiessasi työpaikkaa?

**Joharin ikkuna:**

|  |  |  |
| --- | --- | --- |
|  | **Minä tunnen** | **Minä en tunne** |
| **Muut tuntevat** | **Tunnettu minä**  Minä tunnen tämän asian tai piirteen itsestäni ja muut tietävät sen myös. | **Toisten näkemä minä**  Muut näkevät asian minussa, mutta itse en sitä tiedosta |
| **Muut eivät tunne** | **Salattu minä**  Minä tunnen nämä asiat itsestäni, mutta en halua kertoa muille. | **Tuntematon minä**  En tunne tätä aluetta itsessäni eivätkä muutkaan tunne. |